CELEX: 62021TN0333
Language: sl
Date: 2021-06-14 00:00:00
Title: Zadeva T-333/21: Tožba, vložena 14. junija 2021 – Ryanair/Komisija

2.8.2021   
            
            
               SL
            
            
               Uradni list Evropske unije
            
            
               C 310/38
            
         
      Tožba, vložena 14. junija 2021 – Ryanair/Komisija
      (Zadeva T-333/21)
      (2021/C 310/51)
      Jezik postopka: angleščina
      
         Stranki
      
      
         Tožeča stranka: Ryanair DAC (Swords, Irska) (zastopniki: F.-C. Laprévote, E. Vahida, V. Blanc, S. Rating in I.-G. Metaxas-Maranghidis, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Sklep tožene stranke z dne 29. decembra 2020 v zvezi z državno pomočjo SA.59188 (2020/NN) – Italija – Alitalia COVID-19 Damage Compensation II (1) razglasi za ničen; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: tožena stranka je zlorabila svoja pooblastila in napačno uporabila člen 107(2)(b) PDEU s tem, da je prednostno obravnavala pomoč in prekinila preiskavo nezakonite pomoči za reševanje, dodeljene družbi Alitalia v letih 2017 in 2019.
               
            
                  2.
               
               
                  Drugi tožbeni razlog: tožena stranka je napačno uporabila člen 107(2)(b) PDEU in pri preverjanju sorazmernosti pomoči glede na škodo, povzročeno s krizo zaradi COVID-19, storila očitno napako pri presoji.
               
            
                  3.
               
               
                  Tretji tožbeni razlog: tožena stranka je kršila posebne določbe PDEU in splošna načela evropskega prava, na katerih temelji liberalizacija zračnega prometa v EU od poznih 80. let prejšnjega stoletja (tj. prepoved diskriminacije, svoboda opravljanja storitev – ki se uporablja za zračni promet v skladu z Uredbo 1008/2008 (2) – in svoboda ustanavljanja).
               
            
                  4.
               
               
                  Četrti tožbeni razlog: tožena stranka kljub resnim težavam ni začela formalnega postopka preiskave, poleg tega pa je kršila postopkovne pravice tožeče stranke.
               
            
                  5.
               
               
                  Peti tožbeni razlog: tožena stranka je kršila svojo obveznost obrazložitve.
               
            
         (1)  UL 2021, C 134, str. 2.
      
         (2)  Uredba (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev) (Besedilo velja za EGP) (UL 2008, L 293, str. 3–20).